C 99/172
FI
Euroopan unionin virallinen lehti
1.3.2022
Torstai 8. heinäkuuta 2021
32. korostaa, että eurooppalaisella tutkimusalueella olisi asetettava etusijalle huippuosaamisen saatavuus, tutkijoiden liikkuvuus ja tiedon vapaa liikkuminen, edistettävä osallistavuutta ja tarjottava mahdollisuuksia koko Euroopan alueella ja samalla vahvistettava yhteyksiä ja synergioita eri tutkimus- ja innovointiyhteisöjen välillä ja näin tuettava Euroopan tutkimus- ja innovointipotentiaalin hyödyntämistä kokonaisuudessaan; painottaa, että huippuosaamisen asettamisella etusijalle eurooppalaisella tutkimusalueella voi olla keskeinen rooli eriarvoisuuksien vähentämisessä unionissa ja tutkimuksessa edelleen olemassa olevien erojen vähentämisessä; 33. korostaa, että yhteiskunnallisten tarpeiden ja etujen olisi oltava tutkimuksen ja innovoinnin keskipisteessä ja että kansalaisten, paikallisyhteisöjen ja kansalaisyhteiskunnan osallistumisen olisi siksi oltava uuden eurooppalaisen tutkimus­ alueen ytimessä, jotta voidaan helpottaa innovaatioiden yleistä käyttöönottoa ja näin lisätä niiden yhteiskunnallista vaikutusta ja kasvattaa luottamusta tiedettä kohtaan; kehottaa siksi lisäämään tieteestä viestintää ja valistuskampanjoita sekä ottamaan kansalaisyhteiskunnan ja loppukäyttäjät, suuremmassa syrjäytymisriskissä olevia ryhmiä, kuten vammaisia henkilöitä ja muista yhteiskunnassa aliedustettuja ryhmiä edustavat järjestöt mukaan lukien, tiiviisti mukaan tutkimus- ja innovointiprosesseihin alusta alkaen, jotta voidaan käsitellä heidän syrjäytymiseensä liittyviä kriittisiä kysymyksiä tutkimuksen ja innovoinnin näkökulmasta sekä varmistaa, että näin kehitetyt teknologiat ja innovaatiot todella palvelevat yhteiskuntaa eikä päinvastoin; 34. pitää myönteisinä komission suunnitelmia parantaa eri puolilta EU:ta olevien tutkijoiden pääsyä huippulaitoksiin ja -infrastruktuureihin; korostaa kuitenkin tarvetta kohdennetumpaan tukeen, jolla pyritään vähentämään unionissa olevia eroja tutkimuksessa ja innovoinnissa; 35. korostaa, että on tärkeää vähentää tutkimustiedon saatavuuden hajanaisuutta, ja ottaa huomioon eurooppalaisten avoimen tieteen pilvipalvelujen (EOSC) merkityksen ”uuden eurooppalaisen tutkimusalueen” yhteydessä, koska sen tarkoituksena on tuoda yhteen institutionaaliset, kansalliset ja eurooppalaiset sidosryhmät, aloitteet ja datainfrastruktuurit osallistavan avoimen tieteen ekosysteemin kehittämiseksi EU:ssa; pyytää, että osallistumista avointa tiedettä ja tiedon jakamista koskeviin aloitteisiin edistetään parantamalla eurooppalaisia tiedon jakamiseen tarkoitettuja infrastruktuureja ja edistämällä datastandardien käyttöä; Urat 36. korostaa, että on tärkeää voimaannuttaa naisia ja tyttöjä, jotta nämä valitsevat uran STEM-aloilla, ja pyytää jäsenvaltioita ja komissiota laatimaan toimenpiteitä, joilla parannetaan naisten edellytyksiä jatkaa tutkijanuraa ja vähennetään heidän uriensa katkeamista; kehottaa parantamaan työllistymismahdollisuuksien houkuttelevuutta nuorille tutkijoille ja aliedustetuille ryhmille myös ottaen huomioon naisten ratkaisevan tärkeän panoksen tieteelliseen ja tutkimusja kehitystoimintaan sekä vähentämään sukupuolten välistä palkkaeroa alalla; kannustaa jäsenvaltioita ja tutkimusorga­ nisaatioita, kuten yliopistoja, tukemaan joustavia työoloja ja -järjestelyjä tutkimus- ja innovaatiotoiminnan parissa työskenteleville miehille ja naisille, tukemaan myös hoitovelvollisuuksien tasapuolista jakamista, sekä tarkastelemaan uudestaan tutkijoiden suoritusten arviointia sukupuolia eriarvoistavan kohtelun poistamiseksi; vaatii lisäksi ottamaan sukupuoliulottuvuuden paremmin huomioon tutkimuksen ja innovoinnin sisällössä ja parantamaan eriteltyjen tietojen ja tulosten keruuta; 37. toteaa pitävänsä arvossa ERA4You-aloitteen kohdennettuja liikkuvuustoimenpiteitä, joilla tuetaan tutkijoita huippuosaamisen omaksumisessa ja kehittämisessä jäsenvaltioissa, joissa tutkimuksen ja innovoinnin suorituskyky on alhainen, ja edistetään tutkijoiden liikkuvuutta teollisuuden ja korkeakoulujen välillä; 38. panee merkille eurooppalaisen tutkimusalueen muutosfoorumin perustamisen tukemaan jäsenvaltioita kansallisten tutkimuksen ja innovoinnin rahoituksen ja uudistusten koordinoinnissa ja priorisoinnissa; 39. toteaa, että lahjakkuuksien liikkuvuus ja mahdollisuudet tutkimukseen ja innovointiin vaihtelevat suuresti jäsenvaltioiden välillä; katsoo, että komission ja jäsenvaltioiden olisi pyrittävä lahjakkuuksien kierrättämiseen, sillä ”aivovuodon” ongelmaan voidaan puuttua aktiivisesti varmistamalla tutkijoiden tasapainoinen kiertävä liikkuvuus; katsoo, että tällaisen tasapainon saavuttaminen edellyttää Euroopan tason toimia politiikkatoimien ja välineiden avulla; 40. korostaa tutkijoiden liikkuvuutta edistävien kannustinjärjestelmien (Erasmus+, Marie Skłodowska-Curie -toimet, Euroopan tutkimusneuvosto) merkitystä; muistuttaa tässä yhteydessä Horisontti Eurooppa -puiteohjelman mukaisesta tutkimuksesta toimista, joilla tuetaan tutkijoiden paluuta unioniin ja lähtömaahan unionissa, sillä se voi olla hyödyllinen väline sen osoittamiseen, että tarvitaan toimenpiteitä tutkijoiden paluun edistämiseksi; 41. kehottaa komissiota kehittämään välineitä ja toimenpiteitä tämän tavoitteen saavuttamiseksi, esimerkiksi ERA-keskittymien ja ERA4You-ohjelman, laajentamistoimien ja tukivälineiden avulla, kansallisten tutkimus- ja innovointijärjestelmien uudistusten suunnittelua ja täytäntöönpanoa varten, myös Horisontti-ohjelmaan kuuluvan toimintapolitiikan tukijärjestelyn avulla;